OpenLLM-France/wikimedia huggingface dataset:
# Federico Aguerre

Federico Aguerre (Mendoza, Argentina, 27 d'octubre de 1988) és un jugador de bàsquet argentí. Mesura 2,02 metres, i juga en la posició d'aler pivot.

## Biografia

Format en les categories inferiors de Boca Juniors, va debutar en la lliga A Argentina el 2007-08, disputant un total de 28 partits. El 2009 ha participat en la TNA, segona divisió argentina, a les files d'Argentí De Junín. Va amitjanar 9,2 punts (57,5% en tirs de dos punts, 33,3% en triples i 69,8% en tirs lliures), 4,3 rebots i 10,4 punts de valoració en 20,12 minuts de joc en els 32 partits disputats.
El 2009 va signar amb el Club Joventut Badalona, amb qui va jugar alguns minuts amb el primer equip, sent cedit finalment al CB Prat. Després d'acabar una temporada a Badalona, va retornar a l'Argentina per jugar al Club Estudiantes de Bahía Blanca durant dos anys. Després va vestir novament la samarreta de Boca Juniors dues temporades més, per finalment acabar al Club Gimnasia y Esgrima de Comodoro Rivadavia.

## Selecció

Internacional U-17, U-18 i U-19, va participar en els Global Games de Dallas el 2007 en els quals Argentina va acabar tercera. Com internacional sub19, va col·laborar que l'equip quedés sisè en el Mundial de Novi Sad amb 8,6 punts i 4 rebots (56,1%en T2 i 61,9%Tl).
El 2009 va ser un dels convidats per l'entrenador Sergio Hernández per formar part de la Selecció que disputaria els Jocs Olímpics de Pequín.

## Trajectòria esportiva

* 2006-2008 Boca Juniors. Argentina
* 2008-2009 Argentino de Junín. Argentina
* 2009-2010 LEB Plata. CB Prat Catalunya
* 2009-2010 ACB. Club Joventut de Badalona Catalunya
* 2010-2011 Estudiantes de Bahía Blanca. Argentina
* 2011-2013 Boca Juniors. Argentina

## Referències

* ↑ «David Jelinek y Federico Aguerre, cedidos por la Penya al C.B. Prat» (en castellà). Solobasket, 07-07-2009 [Consulta: 17 agost 2018].
* ↑ Federico Aguerre cedit al Cb Prat
# Mar de Davis

El mar de Davis és una àrea de l'oceà Antàrtic al llarg de la costa de l'Antàrtida entre la barrera de gel Oest i la Plataforma de gel Shackleton. La costa del mar de Davis és reclamada per Austràlia (Territori Antàrtic Australià).
Va ser descobert per l'Expedició Antàrtica Australiana (1911-14) des del vaixell Aurora. Va ser batejada per Douglas Mawson, al comandament de l'Aurora i segon al comandament de l'expedició, en homenatge al capità J. K. Davis.
El mar de Davis banya la Costa del Rei Leopold i la Reina Astrid, les costes de la Terra de l'Emperador Guillem II i de la Terra de la Reina Maria. En aquest mar es troba l'illa Drygalski, i en les seves costes s'emplaça la base russa Mirny.
En l'esborrany del projecte de la 4° edició de Limits of Oceans and Seas de l'Organització Hidrogràfica Internacional, comunicat mitjançant la circular CL55 del 7 de novembre de 2001, es van proposar límits per al mar de Davis. El projecte final va ser comunicat el 9 d'agost de 2002, però va ser retirat per a nova revisió el 19 de setembre de 2002 sense que a setembre de 2012 es publiqués.
| « | 10.6 Davis Sea There is a considerable difference between the proposals of Russia and Australia on the westward limit of this area. The UK supports the Australian position, noting that it is based on sound historical background. However, it may be noted that acceptance of the area defined by Australia will result in a gap in the continuity of naming seas along that part of the Antarctic coastline. In view of the majority view, the Australian description is proposed. Positions of Cape Maksimova and Cape Vize, respectively on the West and Shackleton Ice Shelves have been used to define the limits. | » |
| — Comentaris del projecte de la 4° edició de Limits of Oceans and Seas |||

## Referències

* ↑ Australian Antarctic Gazetteer Id 2466
* ↑ «Circular C55 de 2001». Arxivat de l'original el 2014-01-12. [Consulta: 9 desembre 2012].
# Biblioteca Pública de Filadèlfia

La Biblioteca Pública de Filadèlfia (Free Library of Philadelphia) és una biblioteca pública de la ciutat de Filadèlfia, a la costa est dels Estats Units. Va ser fundada el 1891 gràcies a George Pepper. L'edifici actual data dels anys 1920. El 1898, comptava ja amb més d'1,7 milió d'obres. Avui, conté més de set milions d'obres i es divideix en 54 annexos presents en els diversos espais. La biblioteca conserva igualment més de sis milions de documents diversos (cartes, microfilms, fotografies, etc.) i compta prop de 500000 usuaris regulars. El 2005, s'han realitzat treballs d'ampliació de la biblioteca central i ha estat condicionat un auditori de 600 places. Les col·leccions de llibres rars conserven diversos manuscrits originals de l'escriptor americà Edgar Allan Poe, que visqué a Filadèlfia.

## Referències

* ↑ http://www.library.phila.gov/about/history.htm (anglès)
* ↑ http://www.city-data.com/us-cities/The-Northeast/Philadelphia-Education-and-Research.html (anglès)

## Enllaços externs

* Biblioteca Pública de Filadèlfia - Lloc web oficial
# PAV

PAV té els següents significats:
* Productors Audiovisuals Valencians, associació d'empreses de producció audiovisual del País Valencià
* YF-23A PAV (de l'acrònim en anglès Prototype Air Vehicle), prototip del projecte d'avió de caça Northrop YF-23 dels Estats Units
* Vehicle aeri personal (del seu nom en anglès Personal Air Vehicle), aeronau per al transport de persones sense necessitat de pilot
* Vot d'aprovació proporcional (del seu nom en anglès Proportional Approval Voting), sistema de votació variant de l'escrutini proporcional plurinominal
* Pneumopatia associada al vapeig, malaltia respiratòria relacionada amb el consum de cigarretes electròniques
* Poliacetat de vinil, polímer de l'acetat de vinil usat com a cola blanca
* PAV també és l'abreviatura de Pavelló poliesportiu, segons les convencions del Pla director d'instal·lacions i equipaments esportius de Catalunya
* Pav també és l'abreviatura de la constel·lació del Gall Dindi, constel·lació de l'hemisferi sud
* Pav també és l'abreviatura de la pavonita, mineral de la classe dels sulfurs
* Pav. també és l'abreviació d'autor de José Antonio Pavón, botànic espanyol
* pav també és el codi ISO 639-3 del wariʼ, llengua chapacura parlada pels wariʼ de la frontera de Brasil i Bolívia
# South Nyack

South Nyack és una població dels Estats Units a l'estat de Nova York. Segons el cens del 2000 tenia 3.473 habitants.

## Demografia

Segons el cens del 2000, South Nyack tenia 3.473 habitants, 1.201 habitatges, i 690 famílies. La densitat de població era de 2.198,3 habitants per km².
Dels 1.201 habitatges en un 26,9% hi vivien nens de menys de 18 anys, en un 45,1% hi vivien parelles casades, en un 9,2% dones solteres, i en un 42,5% no eren unitats familiars. En el 31,3% dels habitatges hi vivien persones soles el 8,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,43 i el nombre mitjà de persones que vivien en cada família era de 3,1.
Per edats la població es repartia de la següent manera: un 18,3% tenia menys de 18 anys, un 20,5% entre 18 i 24, un 29,7% entre 25 i 44, un 20,8% de 45 a 60 i un 10,8% 65 anys o més.
L'edat mediana era de 32 anys. Per cada 100 dones de 18 o més anys hi havia 89,3 homes.
La renda mediana per habitatge era de 53.000 $ i la renda mediana per família de 62.262 $. Els homes tenien una renda mediana de 45.735 $ mentre que les dones 39.850 $. La renda per capita de la població era de 26.135 $. Entorn del 6,2% de les famílies i el 8,9% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Nyack». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- South Nyack». American Fact Finder. Oficina del Cens dels Estats Units, 12-01-2010.
# Turonet

«Turonet» té aquests significats:
* Lo Turonet, muntanya de Tremp (Pallars Jussà)
* Parc del Turonet, parc de Cerdanyola del Vallès
* Turonet de la Bastida, muntanya entre els municipis de Bassella (Alt Urgell) i de la Baronia de Rialb (Noguera)
# Judith Gap

Judith Gap és una població dels Estats Units a l'estat de Montana. Segons el cens del 2000 tenia 164 habitants.

## Demografia

Segons el cens del 2000, Judith Gap tenia 164 habitants, 69 habitatges, i 48 famílies. La densitat de població era de 171,1 habitants per km².
Dels 69 habitatges en un 34,8% hi vivien nens de menys de 18 anys, en un 49,3% hi vivien parelles casades, en un 7,2% dones solteres, i en un 30,4% no eren unitats familiars. En el 30,4% dels habitatges hi vivien persones soles l'11,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,38 i el nombre mitjà de persones que vivien en cada família era de 2,83.
Per edats la població es repartia de la següent manera: un 30,5% tenia menys de 18 anys, un 5,5% entre 18 i 24, un 21,3% entre 25 i 44, un 31,7% de 45 a 60 i un 11% 65 anys o més.
L'edat mediana era de 40 anys. Per cada 100 dones de 18 o més anys hi havia 115,1 homes.
La renda mediana per habitatge era de 16.979 $ i la renda mediana per família de 17.292 $. Els homes tenien una renda mediana de 25.625 $ mentre que les dones 11.250 $. La renda per capita de la població era de 8.927 $. Aproximadament el 33,3% de les famílies i el 37,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Judith Gap». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 8 agost 2010].
* ↑ «Geographic Comparison Table- Judith Gap». American Fact Finder. Oficina del Cens dels Estats Units, 12-01-2010.
# Federica Pellegrini

Federica Pellegrini (Mirano, província de Venècia, 5 d'agost de 1988) és una nedadora italiana especialista en 200 i 400 metres lliures.

## Biografia

Als Jocs Olímpics de Pequín 2008 es va proclamar campiona olímpica en els 200 metres lliures amb un nou rècord mundial de 1:54.82. Al Campionat del Món de Roma 2009 va repetir triomf amb una marca 1:52.98, actual rècord mundial. També a Roma va proclamar-se campiona i plusmarquista dels 400 metres, marca que va ser batuda 5 anys després per Katie Ledecky.
Ha estat doble campiona del món i plusmarquista mundial tant en 200 m lliures com en 400 m lliures.

## Marques personals

Actualment posseeix 2 rècords del món (RM)
| Esdeveniment | Piscina llarga (any) | Piscina curta (any) |
| 50 m lliures | 25.47 (2004) | 25.02 (2004) |
| 100 m lliures | 53.18 (2016) | 52.17 (2016) |
| 200 m lliures | 1:52.98 (2009) RM | 1:51.17 (2009) RM |
| 400 m lliures | 3:59.15 (2009) | 3:57.59 (2011) |
| 800 m lliures | 8:24.99 (2010) | 8:15.20 (2010) |
| 100 m esquena | 1:00.69 (2013) | 58.80 (2013) |
| 200 m esquena | 2:08.05 (2013) | 2:03.75 (2013) |

## Referències

* ↑ «Olympics». sports-reference. Arxivat de l'original el 18 de juliol 2012. [Consulta: 22 juliol 2012].

## Enllaços externs

* Lloc Web Oficial de Federica Pellegrini Arxivat 2005-08-03 a Wayback Machine.
# Mar de Camotes

La mar de Camotes és una de les mars interiors de les Filipines. És una mar petita que es troba entre les Visayas Orientals i les Centrals. Limita al nord i a l'est amb l'illa de Leyte i amb l'illa de Bohol al sud. Es comunica amb la mar de Visayas al nord-oest. Al sud es comunica amb la mar de Bohol a través del canal de Canigao i el canal de Cebu. Les ciutats més importants situades ala vora d'aquest mar són Ormoc, Baybay i Cebú. Les illes Camotes que donen llur nom a la mar es troben al mig. Entre altres illes importants cal mencionar l'illa de Mactan.

## Vegeu també

* Conca Indo-Pacífica
# Birrart 2007

Birrart 2007 és una microcerveseria de Sarrià de Ter creada per la Sílvia Ivars i en Josep Borrell l'any 2007 que produeixen cervesa artesana. Està associada al Gremi d'Elaboradors de Cervesa Artesana i Natural.
La Moska de Girona és la marca de cerveses artesanes de Birrart 2007. El nom es deu a una llegenda de Girona sobre els fets històrics de la guerra de la independència contra les tropes de Napoleó. El 2009 comercialitzava 1.800 ampolles de 33 centilitres a la setmana que es distribueixen principalment als restaurants. L'any 2013 produïen 40.000 litres i 90.000 ampolles a l'any, arribant a la seva màxima capacitat a les actuals instal·lacions. La distribució es fa principalment a les comarques de Girona i Barcelona, i pròximament començaran les exportacions amb la Garnatxa Beer, un producte d'alta gamma. L'empresa gironina elabora diferents tipus de cervesa artesana: Moska de Girona d'Estiu, Moska de Girona Rossa, Moska de Girona Negra, Moska de Girona Torrada, Moska de Girona Poma, Mosca d'hiver.
L'estiu del 2013 les instal·lacions de la microcerveseria Birrart varen patir un incendi, provocant moltes destrosses. Volen recordar els fets creant una nova cervesa anomenada Fum, Fum, Fum, que l'elaboren amb malta fumada a l'estil Rauchbier. De moment, aquesta cervesa artesana només la distribuiran en barrils per a bars.

## Referències

* ↑ «Descripció de Birrart 2007». Arxivat de l'original el 2014-04-19. [Consulta: 19 abril 2014].
* ↑ Augment de popularitat de Moska de Girona
* ↑ Creació de la cervesa Fum, Fum, Fum
# Parc Reial de Studley

El Parc Real de Studley és un parc que conté les ruïnes de l'abadia cistercenca de Fountains, entorn de la qual es va desenvolupar el parc, es troba a Yorkshire, Anglaterra. Està inscrit a la llista del Patrimoni de la Humanitat de la UNESCO des del 1986.

## Referències

* ↑ Centre, UNESCO World Heritage. «Studley Royal Park including the Ruins of Fountains Abbey» (en anglès). [Consulta: 14 febrer 2021].
# TVI24

TVI24 era un canal de televisió privat temàtic, focalitzat únicament a donar notícies les 24 hores del dia. Era el tercer canal temàtic d'informatius portuguès i era propietat del grup Capital Media, que comparteix accionariat amb el grup espanyol PRISA. El canal era un equivalent al 3/24 a Catalunya, iTele a França, TVE24 a Castella o BBCNews al Regne Unit. Fou inaugurat el 26 de febrer del 2009 i es pot veure únicament per cable. Es tracta del primer canal per cable de l'empresa que gestiona el canal generalista TVI. L'any 2011 en José Alberto Carvalho en fou el director. Pot veure's per internet i és present en altres plataformes digitals.

## Altres canals del mateix grup

* TVI Ficção
* TVI Internacional
* +TVI
* TVI

## Vegeu també

* Televisió a Portugal

## Enllaços externs

* http://www.tvi24.iol.pt
# Juli Cerealis

Juli Cerealis (en llatí Julius Cerealis) va ser un poeta romà contemporani de Plini el jove i de Marc Valeri Marcial, a qui es dirigeix com a amic.
Va escriure un poema sobre la mítica Gigantomàquia, o guerra dels gegants.

## Referències

* ↑ Plini el jove. Epistolae II,19
# Marie-Laure Delie

Marie-Laure Delie és una davantera de futbol internacional per França, amb la qual ha marcat 63 gols en 104 partits. Ha sigut semifinalista del Mundial i els Jocs Olímpics amb la selecció, i subcampiona de la Lliga de Campions amb el Paris Saint-Germain.

## Trajectòria

| Temporades | Club | Títols | Selecció (fases finals) |
| | FC Domont | | Eurocopa sub-19 2005 (subcampió) |
| 05/06 - 06/07 0 0 0 | CNFE Clairefontaine 0 0 0 | | Mundial sub-20 2006 (quarts) Eurocopa sub-19 2006 (subcampió) Eurocopa sub-19 2007 (semifinals) Mundial sub-20 2008 (4t lloc) |
| 07/08 | Paris Saint-Germain |
| 08/09 - 12/13 0 0 | Montpellier HSC 0 0 | 1 Copa 0 0 | Mundial 2011 (4t lloc) Jocs Olímpics 2012 (4t lloc) Eurocopa 2013 (quarts) |
| 13/14 - act. | Paris Saint-Germain | | Mundial 2015 (quarts) |

## Referències

* ↑ «FFF». Arxivat de l'original el 2017-09-16. [Consulta: 28 juliol 2016].
* ↑ «FIFA». Arxivat de l'original el 2016-08-19. [Consulta: 28 juliol 2016].
* ↑ BBC
# Black

«Black» té aquests significats:
* Black (cantant)
* Black (pel·lícula), pel·lícula índia de Sanjay Leela Bhansali realitzada l'any 2005
* Black (Alabama), població dels Estats Units a l'estat d'Alabama
* Black (grup), grup musical
* Biografies:
** Black Beaver (Belleville, Illinois, 1806 - Anadarko, Oklahoma, 1880), militar i explorador lenape al servei dels Estats Units
** Black Elk (Riu Powder, 1863 - Pine Ridge, 1950), indi de la subdivisió oglala dels lakota o sioux
** Black Hawk (1767 – 1838), cap dels fox i sauk
** Black Hoof (c 1740 – 1831), cap shawnee
** Black Kettle (Paha Sapa, 1803 - riu Washita, 1868), cabdill dels xeiennes
** Black Francis, conegut com a Frank Black (Boston, Massachusetts, 1965), músic estatunidenc
** Cara Black (Harare, 1979), tennista zimbabuesa
** Frank Black o Black Francis (Boston, Massachusetts, 1965), músic nord-americà
** James Whyte Black (Uddingston, Escòcia, 1924 - 2010), farmacòleg i professor guardonat amb el Premi Nobel de Medicina o Fisiologia
** Tori Black (Seattle, Washington, 1988), actriu pornogràfica estatunidenca
** Max Black (Bakú, 1909 - Ithaca, Nova York, 1988), pensador de la filosofia del llenguatge
* Personatges de ficció:
** Jacob Black, personatge de la saga "Crepuscle" de novel·les de fantasia romàntica juvenil escrita per Stephenie Meyer
** Regulus Arcturus Black, germà de Sirius Black
** Sirius Black, personatge de la sèrie de llibres de Harry Potter de l'escriptora britànica J K Rowling
Viccionari
# Patrick O'Meara

Patrick O'Meara (Ciutat del Cap, Sud-àfrica, 8 de setembre de 1947) és un professor d'universitat sud-africà nacionalitzat estatunidenc, especialista en política africana, actualment jubilat.

## Biografia

Es llicencià a la Universitat de Ciutat del Cap i posteriorment ha treballat com a professor del Departament de Ciència Política i de l'Escola d'Afers Públics i Mediambientals de la Universitat d'Indiana, on es doctorà el 1970. Ha estat professor de rus i història de Rússia a la Universitat de Durham.
Ha estat cap de l'Oficina de Programes Internacionals de la Universitat d'Indiana des del 1993 i de la qual n'és professor i vicepresident emèrit. Aquesta universitat ha concedit beques a estudiants d'arreu del món per a ampliar estudis universitaris als EUA. El 1997 va rebre la Creu de Sant Jordi i ha rebut també la medalla de la Universitat de Varsòvia, doctorat honoris causa per la Universitat de Thailàndia i la Medalla d'Or del Mèrit de la República d'Hongria. El 2007 fou nomenat vicepresident d'afers internacionals de la Universitat d'Indiana.

## Obres

* Rhodesia: Racial Conflict or Co-existence? (1975)
* International Politics in Southern Africa (1982)
* Southern Africa in Crisis (1977)
* African Independence; the First Twenty-Five Years (1985)
* Africa (1995)
* Globalization and the Challenges of a New Century (2000)
* Changing Perspectives on International Education (2001)

## Referències

* ↑ http://www.dur.ac.uk/van-mildert.college/about/staffprofile/
* ↑ (anglès) Directori de la SPEA de la Universitat d'Indiana
* ↑ Patrick O'Meara to be vice president for international affairs, Universitat d'Indiana, 20 de juliol de 2007

## Enllaços externs

* (anglès) Biografia Arxivat 2011-11-21 a Wayback Machine. al web de la Universitat d'Indiana
# TVE-50

TVE 50 años (o simplement TVE-50) es tractava d'un canal de televisió espanyol pertanyent al grup TVE, sintonitzable a través de TDT o en plataformes de pagament com Digital+, ONO o Imagenio.

## Història

TVE-50 va iniciar les seves emissions el 30 de novembre del 2005, per commemorar durant l'any següent el cinquantè aniversari del naixement de TVE (efemèride que ha tingut lloc el 28 d'octubre). TVE-50 rememora els programes i moments més significatius de la televisió pública en un horari que ocupa des de les 21:00 a les 7:00 hores, ja que compartia senyal amb Clan TVE.
Una vegada conclòs l'any del 50 aniversari, i amb ell les celebracions, TVE-50 va cessar les seves emissions a les 7:00 de l'1 de gener de 2007 amb un especial de La Bola de Cristal, passant Clan TVE a emetre des d'aquell moment durant les 24 hores del dia.

## Programació

La programació, com ocorria amb seu ascendent, Canal Nostalgia, es basa en l'emissió de programes de l'arxiu de Televisió Espanyola, encara que a vegades podien emetre's pel·lícules relacionades amb la televisió. Encara que no era una obligació, els programes solien ser com a mínim de la primera meitat dels anys noranta o anteriors. La seva programació s'estructurava segons el dia de la setmana. Dilluns estava dedicat a programes d'esports, el Dimarts a dramàtics, el Dimecres a documentals i reportatges, el Dijous a sèries, el Divendres a infantils, i Dissabte i el Diumenge a programes musicals i de varietats, incloent concursos.
D'aquesta forma, segons el dia que toqués, de 21:00 a 23:30 els primers mesos, i fins i tot la 1:00 posteriorment, s'emetien programes només pertanyents al gènere que es tractés el dia. Per exemple, els Dilluns podien emetre entre altres programes Estudio Estadio, els dimarts Estudio 1, els dimecres El hombre y la tierra o Informe Setmanal, els dijous Fortunata y Jacinta, els divendres La bola de cristal i els dissabtes i diumenges Un dos tres. Una vegada conclòs aquest bloc, durant la resta de l'emissió fins a les 7:00 es repetien els blocs emesos en els dies immediatament anteriors.
Es pot destacar que el primer dia, en no haver-hi blocs precedents, es va emetre un mateix bloc d'alta durada diverses vegades. El primer dia de vida del Canal, Dijous, es va emetre un programa de benvinguda al canal presentat per Cristina Villanueva i amb participació d'un gran nombre de rostres de la cadena, que va seguir una entrevista a Antonio Mercero a compte del telefilm La Cabina que es va emetre a continuació, i per acabar la gala que va celebrar el 40 Aniversari de la cadena deu anys enrere. Després es repetiria tot això en el mateix ordre fins a les 7:00. Els dies següents, es continuaria repetint diverses vegades aquest bloc, cada vegada eliminant una part, fins a assolir la rutina habitual de blocs citada anteriorment.

## Enllaços externs

* RTVE